Diari Oficial de la Generalitat Valenciana


Sumari del DOGV 8640, del 23-09-2019 (2019/8888)

RESOLUCIÓ de 18 de setembre de 2019, de la Direcció General de Funció Pública, per la qual es convoca per a l'elecció de destinació a les persones que han superat les proves selectives d'accés al cos superior tècnic d'administració general, A1-01, sector administració general, torn d'accés lliure i diversitat funcional, convocatòria 22/2015, i torn de promoció interna, convocatòria 23/2015 corresponents a l'oferta d'ocupació pública de 2015 per al personal de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8640

Data del DOGV
:   23-09-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/8888


Data del document
:   18-09-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 18 de setembre de 2019, de la Direcció General de Funció Pública, per la qual es convoca per a l'elecció de destinació a les persones que han superat les proves selectives d'accés al cos superior tècnic d'administració general, A1-01, sector administració general, torn d'accés lliure i diversitat funcional, convocatòria 22/2015, i torn de promoció interna, convocatòria 23/2015 corresponents a l'oferta d'ocupació pública de 2015 per al personal de l'Administració de la Generalitat. [2019/8888]  
Mitjançant resolucions de 4 de juliol de 2019, de la Conselleria de Justícia, Administració Pública, Reformes Democràtiques i Llibertats Públiques es van publicar les relacions de persones que han superat les proves selectives d'accés al cos superior tècnic d'administració general, A1-01, sector administració general, torn d'accés lliure i diversitat funcional, convocatòria 22/2015, i torn de promoció interna, convocatòria 23/2015, corresponents a l'oferta d'ocupació pública de 2015 per al personal de l'Administració de la Generalitat (DOGV 8587, 09.07.2019).  
  
A l'efecte de què preveu l'article 58,1.d de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i fent ús de les competències que em venen atribuïdes en virtut del que disposa l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Convocar les persones relacionades en l'annex, per a l'elecció de destinació, en acte obligatori, presencial i únic, el dia 27 de setembre de 2019, a les 10.00 hores, en la sala 5 de l'edifici B, de la Torre 4 de la Ciutat Administrativa 9 d'Octubre, carrer de la Democràcia, 77, CA 90, València (46464).  
  
Segon  
L'elecció de destinació en el present acte no atorga cap dret a l'ingrés en la funció pública, que queda condicionat que es dicten les corresponents resolucions de nomenament com personal funcionari de carrera i d'adjudicació de la destinació elegida, en la que s'indicarà la data de les preses de possessió i cessaments que es deriven.  
  
Tercer  
D'acord amb l'article 119.5 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i amb l'article 21.1 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la Funció Pública Valenciana, la crida per a l'elecció dels llocs de treball s'efectuarà en primer lloc per les persones que han superat les proves selectives pel torn de promoció interna, convocatòria 23/2015, i, a continuació, per les persones que han superat les proves selectives pel torn d'accés lliure convocatòria 22/2015, per ordre de major a menor puntuació obtinguda en la superació de les proves selectives, d'acord amb l'annex d'aquesta resolució.  
  
El llistat de llocs a sol·licitar, es publicarà amb una antelació mínima de 48 hores en la web de la Generalitat www.gva.es, Guia PROP, ocupació pública, indicant número de convocatòria i any (22/2015 i 23/2015).  
El lloc de treball triat, que serà adjudicat amb destinació definitiva, implicarà la integració de les persones aspirants seleccionades en el cos superior tècnic d'administració general, A1-01, de conformitat amb les relacions de llocs de la Presidència de la Generalitat i de les Conselleries, així com dels organismes i entitats gestionades per la conselleria competent en matèria de funció pública, aprovades per Resolució de 27 de desembre de 2018, de la Conselleria de Justícia, Administració Pública, Reformes Democràtiques i Llibertats Públiques (DOGV 8456, 03.01.2019).  
  
Quart  
Contra la present resolució, que posa fi a la via administrativa, la persona interessada podrà interposar recurs contenciós administratiu davant del jutjat contenciós administratiu corresponent, en el termini de dos mesos comptats des del següent al de la recepció de la notificació. Així mateix, amb caràcter potestatiu, es podrà interposar recurs de reposició en el termini d'un mes des del següent de la notificació, davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que la persona interessada puga exercitar, si és el cas, qualsevol altre que estime procedent.  
  
València, 18 de setembre de 2019.- El director general de Funció Pública: David Alfonso Jarque.